Avtomaktablarda masofaviy ta'lim berishning zamonaviy va innovatsion usuli “Vatanparvar” tashkilotida

Avtomototransport vositalari haydovchilarni tayyorlash, qayta tayyorlash faoliyati bo‘yicha 1 iyundan boshlab, nazariy darslarni onlayn hamda amaliy mashg‘ulotlarni esa karantin talablariga to‘liq rioya etgan holda amalga oshirishga ruxsat berildi. Onlayn ta'lim jarayonini sifatli tashkil etish bo‘yicha O‘zbekiston mudofaasiga ko‘maklashuvchi «Vatanparvar» tashkilotlari o‘quv muassasalarida yangi “AIS-Vatanparvar” innovatsion elektron dasturi amaliyotda keng foydalanilmoqda.
O‘zbekiston Respublikasi Prezidentining 2018 yil 12 dekabrdagi №PQ–4061 – sonli «Yoshlarni vatanparvarlik ruhida va jismoniy tarbiyalash hamda chaqiriluvchilarni harbiy – texnik mutaxassisliklar bo‘yicha tayyorlash tartibini takomillashtirish bo‘yicha qo‘shimcha chora – tadbirlar to‘g‘risida» gi Qarori ijrosini ta'minlash maqsadida, shuningdek, O‘zbekiston Respublikasi Vazirlar Mahkamasining 2018 yil 31 maydagi 408-sonli «Avtomototransport vositalari va shahar elektr transport vositalari haydovchilarini tayyorlash, qayta tayyorlash hamda ularning malakasini oshirish bo‘yicha nodavlat ta'lim xizmatlari ko‘rsatish faoliyatini litsenziyalash tartibini yanada takomillashtirish chora-tadbirlari to‘g‘risida»gi Qarori talablarini bajarish maqsadida,Avtomototransport vositalari haydovchilarni tayyorlash, qayta tayyorlash faoliyati bo‘yicha O‘zbekiston mudofaasiga ko‘maklashuvchi «Vatanparvar» tashkiloti tomonidan yangi innovatsion uslubda yaratilgan va rasmiy ro‘yxatdan o‘tkazilgan «AIS - Vatanparvar» avtomatlashtirilgan elektron axborot tizimidan amaliyotda keng foydalanilmoqda.

Alohida ta'kidlash joizki ushbu kompleks dasturiy mahsulotlar barcha tegishli ruxsatnomalarga ega. Jumladan:
Intelektual mulk agentligi tomonidan ro‘yxatga olingan va tegishli guvohnomalar taqdim qilingan;
Oliy va O‘rta maxsus ta'lim vazirligi tomonidan taqdim qilingan nashr ruxsatnomasiga ega;
 O‘zbekiston Respublikasi IIV Yo‘l harakati xavfsizligi bosh boshqarmasi tomonidan foydalanishga tavsiya etilgan.
Ushbu elektron dastur quyidagilarni, ya'ni:






Mazkur yaratilgan yangi innovatsion dasturni amaliyotga tatbiq etishdan ko‘zlangan asosiy maqsad, avtomototransport vositalari haydovchilarini tayyorlash, qayta tayyorlash va ularning malakasini oshirish ishlari samaradorligini yanada yaxshilash, ta'limga zamonaviy innovatsion texnologiyalarni keng tatbiq etish, shu bilan birga aholiga zamonaviy axborot texnologiyalaridan foydalanish bo‘yicha qulayliklar yaratishdan iborat. Bundan tashqari hozirgi kunda karantin davrida ham onlayn ta'lim berishda ushbu tizim imkoniyatlaridan keng foydalanilmoqda.
Anvar Ikramov